Ansels Elgorts
Ansels Elgorts (angļu: Ansel Elgort; dzimis 1994. gada 14. martā) ir amerikāņu aktieris un dziedātājs. Savu aktiera karjeru sācis ar otrā plāna lomu šausmu filmā "Kerija" (2013). Kļuvis atpazīstams ar galveno lomu romantiskajā drāmā "Vainīgas ir zvaigznes" (The Fault in Our Stars, 2014) un otrā plāna lomu filmā "Citādie" (Divergent, 2014). Par lomu Edgara Raita asa sižeta trillera filmā "Zaļknābis pie stūres" (2017) Elgortu nominēja Zelta globusa balvai kategorijā "Labākais aktieris mūziklā vai kinokomēdijā". Piedalījies arī Stīvena Spīlberga filmā "Vestsaidas stāsts" (2021) un HBO seriālā "Tokijas policija" (Tokyo Vice, 2022–pašlaik).